Source: https://www.007sport.ro/handbal-feminin-ultima-etapa-anului-liga-florilor-incepe-marti-14-noiembrie-3-echipe-se-lupta-pentru-locul-2-la-final-de/
Timestamp: 2017-11-23 05:43:18+00:00

Document:
Handbal feminin: Ultima etapă a anului în Liga Florilor începe marți – 14 noiembrie | 3 echipe se luptă pentru locul 2 la final de an | 007sport
Handbal feminin: Ultima etapă a anului în Liga Florilor începe marți – 14 noiembrie | 3 echipe se luptă pentru locul 2 la final de an
Data: 14 noiembrie 2017, 0:21 | Autor: Nănuț Mădălina
Foto: Arhivă 007 sport, FB - HCM Râmnicu Vâlcea, FB - CS Măgura Cisnădie
Etapa a 10-a a Ligii Florilor la handbal feminin și ultima din 2017 debutează marți – 14 noiembrie cu partida din Sala Sporturilor Brăila, meci în care formația Vicecampioană primește vizita echipei antrenate de Gheorghe Tadici. Brăila și Zalău sunt colege de clasament, având același număr de puncte -13.
Locul 2 al clasamentului la final de an 2017 este vânat de 3 formații: SCM Craiova (19 puncte), HCM Rm. Vâlcea ( 18 puncte) și CS Măgura Cisnădie(18 puncte).
Cu un traseu surprizător și cu 6 victorii obținute, formația Măgura Cisnădie atacă locul secund pe teren propriu, chiar în fața principalei echipe contracandidate la poziția a doua – SCM Craiova. Meciul dintre cele două adversare se joacă miercuri – 15 noiembrie, de la ora 16:00. SCM Craiova nu mai poate face nici un pas greșit dacă dorește să se mențină în top, în special după ultimele 2 partide când a făcut egal pe terenul formației Slobozia, și a pierdut pe teren propriu cu CSM Roman. În schimb, Măgura Cisnădie este într-o formă extraordinară având 5 victorii consecutive, ultima pe terenul formației ACS Corona 2010 Brașov.
A treia formație care atacă locul secund în Liga Florilor, HCM Rm. Vâlcea, se va deplasa în etapa a 10-a la Slobozia. Partida se va desfășura în Sala Andreea Nica – sâmbătă 18.11.2017 și va fi transmisă în direct la TVR. Echipa antrenată de Aurelian Roșca are 6 victorii în acest sezon competițional și 18 puncte acumulate, în timp ce AHCM Slobozia se situează pe penultimul loc al clasamentului, cu 7 puncte.
Tigroaicele vor primi vizita formației U Cluj, miercuri – 15 noiembrie, în Sala Rapid din Capitală, pentru echipa Campioană meciul putând fi un bun joc înaintea meciului din Liga Campionilor, de duminică 19 noiembrie.
Un alt meci interesant al etapei a 10-a, le va aduce față în față pe echipele ce au acumulat până în prezent câte 15 puncte în clasament: CSM Roman și CSM Bistrița. Partida va avea loc sâmbătă de la ora 11:00.
După ce a pierdut meciul de pe teren propriu la limită în fața Vicecampioanei, formația Rapid USL Metrou București va juca în ultimul meci al anului tot pe teren propriu, iar oaspete le vor fi jucătoarele de la Corona 2010 Brașov. Aflându-se într-o cădere liberă în clasament, locul 9, handbalistele de la poalele Tâmpei au șansa să mai urce măcar un loc, condiția esențială fiind victoria în meciul din Sala Rapid.
Etapa a 10-a a Ligii Florilor are programate următoarele partide:
HC Dunărea Brăila – HC Zalău, marți 14.11.2017, ora 18:15, Sala Sporturilor Brăila, meci transmis în direct la Telekom Sport și Digi Sport
CS Măgura Cisnădie – SCM Craiova, miercuri 15.11.2017, ora 16:00, Sala Măgura
CSM București – U Cluj, miercuri 15.11.2017, ora 19:00, Sala Rapid, în direct la Telekom Sport și Digi Sport
CSM Roman – CSM Bistrița, sâmbătă 18.11.2017, ora 11:00, Sala Polivalentă
AHCM Slobozia – HCM Rm. Vâlcea, sâmbătă 18.11.2017, ora 16:00, Sala Andreea Nica, în direct la TVR 2.
CSU Danubius Galați – CSM Slatina, sâmbătă 18.11.2017, ora 16:30, Sala Sporturilor Dunărea Galați
CS Rapid USL Metrou București – ACS Corona 2010 Brașov, duminică 18.11.2017, ora 16:30, Sala Rapid, în direct la TVR 2.
Volei feminin: CSM București urcă pe poziția de lider în Divizia A1 | Agroland Timișoara ajunge pe podium
Handbal feminin: Craiova, doar egal cu Măgura Cisnădie
FOTO Handbal feminin: Jucătoarele de la națională, asaltate de fani în mall-ul din…
Handbal feminin: Sesiune de autografe cu echipa nationala a Romaniei si premii…

References: CSM 
 CSM 
 CSM 

CSM 

CSM 
 CSM 
 CSM 
 CSM